Miguel Diaz-Canel, presidenti ri i Kubës
Lëvizja shënon fundin e një epoke për Kubën, duke e bërë Diaz-Canelin personin e parë jashtë familjes Kastro që do të drejtojë vendin në 59 vjet
Miguel Diaz-Canel u zgjodh sot presidenti ri i Kubës. Kjo shënon fundin e sundimit të familjes Kastro, që e ka drejtuar vendin prej 59 vjetësh. Raul Castro do të mbetet megjithatë kreu i Partisë Komuniste në pushtet deri në vitin 2021 dhe pritet të vazhdojë të luajë një rol të rëndësishëm në vendimet politike të vendit. Miguel Diaz-Canel, i cili kishte shërbyer deri tani në postin e zëvendës presidentit, u zgjodh zyrtarisht si presidenti i ri i Kubës sot pas votimit në Asamblenë Kombëtare të vendit. Është hera e parë në gati gjashtë dekada, që vendi komunist nuk do të udhëhiqet nga një anëtar i familjes Kastro. Diaz-Canel, 57 vjeç, ishte kandidati i vetëm që u paraqit për votim për të zëvendësuar Raul Kastron, 86 vjeçar. Diaz-Canel i cili nuk kishte lindur ende kur Fidel Kastro udhëhoqi revolucionin kuban në vitin 1959, duket se është liberal dhe konsiderohet si një pasardhës i pranueshëm nga udhëheqësit e moshuar pjesëmarrës në revolucion. thotë Yaliuska Moran, banore e Kubës. Por për momentin, Raul Kastro, do të vazhdojë të jetë personi më i fuqishëm në Kubë. 86-vjeçari Kastro do të mbetet kreu i Partisë Komuniste, të përcaktuar nga kushtetuta si "forca udhëzuese superiore e shoqërisë dhe shtetit".